মহাকরণ থেকে নবান্নে সচিবালয় সরিয়ে নিয়ে আসার অন্যতম কারণ ছিল সাংবাদিকদের গতিবিধি নিয়ন্ত্রণ করা। কারণ মহাকরণে কিছু 'টেকনিক্যাল প্রবলেম' ছিল। নবান্নে সেই অসুবিধা নেই। এখানে ১৪ তলায় মুখ্যমন্ত্রী বসেন। তাই প্রথম থেকেই ১৩ এবং ১৪ তলায় সাংবাদিকদের গতিবিধি নিষিদ্ধ ছিল। জানুয়ারি মাসে রাজ্য সরকারের তরফে একটি নিষেধাজ্ঞা জারি করা হয়। বলা হয়, প্রেস কর্নার ছাড়া আর কোথাও যেতে পারবেন না সাংবাদিকরা। কিন্তু তা খাতাকলমে সীমাবদ্ধ ছিল। এ বার সরাসরি তা কার্যকর করতে উঠেপড়ে লাগল পুলিশ।